Sportdirekteursposte by Hoërskool Waterkloof | AWSUM School News }
Home›Regional News›Gauteng Pretoria›Sportdirekteursposte by Hoërskool Waterkloof
Sportdirekteursposte by Hoërskool Waterkloof
Hoërskool Waterkloof wil die toonaangewende skool in sport wees deur innoverende en revolusionêre denke en aksies toe te pas. Ons droom is dat die ontwikkeling van die verhouding tussen arigter en spelers, asook die sportkultuur, Hoërskool Waterkloof van enige ander skool sal onderskei.
Sport by Hoërskool Waterkloof word op ses kritiese suksesfaktore gevestig:
Kultuur- en karakterontwikkeling van spelers.
Kennis en vaardighede van afrigters en die kultuur waarmee afrigting plaasvind.
Die ontwikkeling en kondisionering van alle spelers.
Die werwing/bemarking van die sportsoort.
Die toepassing van revolusionêre en innoverende denke wat Waterkloof se sport na die volgende vlak sal neem.
Die sewe direkteursposte wat beskibaar is bestaan uit:
Vir meer inligting kontak: Ciska Spelt by ciska.spelt@klofies.co.za
Die poste is vanaf 1 September 2019 by Hoërskool Waterkloof vir 'n periode van drie jaar beskikbaar.
Hierdie poste bied die ideale geleentheid vir 'n persoon met energie, passie, dryfkrag en belangstelling in die ontwikkeling van die totale sport vir kinders en afrigters, asook vele uitdagings en geleenthede in 'n dinamiese werksomgewing.
Die ideale kandidate sal beskik oor 'n relevante kwalifikasie(s), erkende afrigtingsopleiding en ervaring op 'n hoë vlak. Die skep van 'n professionele beeld van Waterkloof-sport. Multi-dissiplinêre benadering tot sportafrigting soos krag, fiksheid, kondisionering, tegniese ontleding en spesialisasie by alle spanne. Uitstekende administratiewe-, beplanning- organisatoriese-, bestuurs– en kommunikasievaardighede en die vermoë om in 'n span te werk. Dinamiese persoonlikheid. Bemarkingsgeoriënteerd. Geldige rybewys.
Die direkteur is nie net verantwoordelik vir een spesifieke span in die skool nie, maar is verantwoordelik vir die totale ontwikkeling van alle spanne en afrigters. Verantwoordelik vir die totale ontwikkeling en groei van die betrokke sportsoort. Algemene administrasie, organisasie en koördinering van aktiwiteite binne die sportsoort. Implementeer prosesse om die doelwitte te ondersteun. Bestuur van die sportsoort se begroting. Gereelde kommunikasie met alle rolspelers. Die koördinering van opleidingsgeleenthede en afrigtingskursusse vir alle afrigters. Deurlopende evaluering van afrigters. Aksies vir effektiewe werwing om laerskoolleerders blootstelling aan Waterkloof se fasiliteite te gee. Verantwoordelik vir die administrasie en organisering van die sportsoort. Die implementering van beleide en prosedures om te verseker dat die welstand en regverdige behandeling van alle spelers op alle vlakke, in die sportsoort, plaasvind. Die ontwikkeling en daarstelling van 'n geloofwaardige en regverdige proewestelsel. Die loots van aksies om fondse vir die sportsoort in te win, wat tot voordeel van die sportsoort gebruik moet word.
'n Mededingende salaris word aangebied. Die sluitingsdatum vir aansoeke is Vrydag, 12 Julie 2019 om 12:00. Aansoeke moet asseblief van 'n volledige CV en bewys van kwalifikasies en sportervaring vergesel word. Rig alle aansoeke en navrae aan me. Ciska Spelt by ciska.spelt@klofies.co.za